Diari Oficial de la Generalitat Valenciana


Sumari del DOGV 5275, del 07-06-2006 (2006/5797)

Notificació a Selectrans, SL del laude arbitral. Expedient número 012/2005-A.
-----------------------------------------------------------------------------

### Dades del document

Número de DOGV
:   5275

Data del DOGV
:   07-06-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/5797


Organisme emissor
:   Conselleria d'Infraestructures i Transport

Tipus de document
:   Anunci

Notificació a Selectrans, SL del laude arbitral. Expedient número 012/2005-A. [2006/S5797]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú modificada per la Llei 4/1999, de 13 de gener, fa saber al representant legal de Tecnológicas de Higiene, SL, que s'ha dictat laude en l'expedient 012/2005-A com a conseqüència del procediment seguit en este i que no ha pogut ser comunicat per absència, ignorat parador, caducat o refusat.  
El text és el següent:  
Alacant, 10 de març de 2006.  
A les 10.30 hores es constituïx la Junta Arbitral de Transports d'Alacant en la seua seu de l'avinguda d'Aguilera, 1, 6a planta, pels membres expressats al marge, a fi de dictar laude arbitral sobre la controvèrsia plantejada en l'expedient 012/2005-A, promogut per Cat España Logística Cargo, SLU, amb domicili a Alacant contra Industrias Tecnológicas de Higiene, SL, amb domicili a Elx, en relació amb la reclamació següent: impagament de ports per servicis de transport en règim de paqueteria industrial porta a porta realitzats entre Elx i diferents poblacions de Portugal durant els mesos de novembre de 2003 i març de 2004 per valor de 2.699,75 € (dos mil sis-cents noranta-nou amb setanta-cinc euros) més els interessos de demora.  
Dóna començament la vista oral sense la compareixença de la reclamada, malgrat haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora Carlos Manuel Fernández-Loeches Martínez el qual ratifica la seua demanda i quantia expressades i manifesta al mateix temps que fonamenta la seua petició en l'Acord de prestació de servicis subscrit amb el seu client i els albarans justificatius del lliurament de les mercaderies en les seues destinacions. Indica així mateix que l'acció no ha prescrit ja que hi ha un reconeixement de deute per compte de la reclamada el document justificatiu del qual unix a la seua demanda.  
Sol·licita finalment que els interessos legals demandats siguen computats des de les dates de venciment de les factures al desembre de 2003 i a l'abril de 2004. Així mateix s'aporten a l'expedient, com a prova documental, albarans justificatius del lliurament de les diferents partides i estos constituïxen la facturació el muntant de la qual és objecte de la present reclamació.   
Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, i el seu reglament d'aplicació en allò que afecta les qüestions competencials de les juntes arbitrals de Transport. Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al següent laude: estimar la demanda interposada per Cat España Logística Cargo, SLU, contra Industrias Tecnológicas de Higiene, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritats. Conseqüentment amb el que s'ha exposat cal que Industrias Tecnológicas de Higiene, SL, pague a Cat España Logística Cargo, SLU, la quantitat de 2699,75 € (dos mil sis-cents noranta-nou amb setanta-cinc euros) inclòs l'IVA, en concepte de ports després de liquidació, més els interessos legals de demora que corresponguen des del moment de la interposició de la demanda el 4/04/05 fins a la data de present laude. Contra esta resolució arbitral es pot interposar únicament recurs d'anul·lació davant de l'Audiència Provincial que haurà de presentar-se dins dels deu dies següents al de la notificació del laude, o d'aclariment, dins dels cinc dies següents al de l'expressada notificació. Contra el laude arbitral ferm només es pot interposar recurs de revisió, d'acord amb que establix la legislació processal per a les sentències processals fermes. El que per a constància, arxivament i trasllat a les parts firmen els membres de la Junta en el lloc i en la data indicats   
Alacant, 4 de maig de 2006.. El president de la Junta Arbitral del Transport d'Alacant: Manuel J. Gálvez.